10 सिंचाई परियोजनाओं का सर्वे शुरू, रबी सीजन की फसलों को होगा फायदा
जलसंसाधन विभाग की 15 सिंचाई योजनाओं को शासन की मंजूरी मिली है। इन योजनाओं से नरयावली सहित सागर जिले के 6 विधानसभा क्षेत्र के 20 हजार 730 हेक्टेयर कृषि रकबे की सिंचाई हो सकेगी। इन परियोजनाओं का जल ग्रहण क्षेत्र 1715.7 वर्ग किमी है। फिलहाल 15 सिंचाई परियोजनाओं में से 10 परियोजनाओं का एक साथ सर्वे शुरू हो गया है। खतौला जलाशय परियोजना का सर्वे नए साल से अनुबंध के बाद शुरू होगा। वहीं उद्दैतपुरा जलाशय के सर्वे के लिए टेंडर बुलाए गए हैं। हिंगलाज माता वियर की डीपीआर बन रही है। बरोदा और भगवंत पुरा जलाशय का सर्वे ठेकेदार की लापरवाही से अटका हुआ है।
सर्वे में नहीं है कोई अड़चन
Ãइन सिंचाई परियोजनाओं के सर्वे पर 43.5 लाख रुपए खर्च होने का अनुमान है। सर्वे का काम जल्द से जल्द पूरा करने के बाद सभी परियोजनाओं में आगे की कार्रवाई शुरू होगी। -अवधेश कुमार चौबे, कार्यपालन यंत्री जल संसाधन संभाग सागर
योजना ब्लाक रबी फसल की सिंचाई होगी
कड़ान मध्यम परियोजना राहतगढ़ 8000 हेक्टे.
कैथ मध्यम परियोजना रहली 3500 हेक्टे.
बरोदा जलाशय सागर 525 हेक्टे.
भगवंत पुरा जलाशय सागर 1100 हेक्टे.
चक मुहारी जलाशय बंडा 290 हेक्टे.
चरगुवां वियर देवरी 350 हेक्टे.
बाबिर मटिया नहर बंडा 310 हेक्टे.
हिंगलाज माता वियर राहतगढ़ 350 हेक्टे.
जमुनिया गौड़ जलाशय जैसीनगर 680 हेक्टे.
खतौला जलाशय देवरी 1990 हेक्टे.
मदनी जलाशय केसली 425 हेक्टे.
मंसूर वारी लेफ्ट नहर देवरी 1000 हेक्टे.
मसवासी बहेरिया जलाशय सागर 750 हेक्टे.
निवारी कलां जलाशय केसली 1000 हेक्टे.
उद्दैतपुरा जलाशय मालथौन 460 हेक्टे.
awa_Deva hin_Deva hin_Deva hin_Deva hin_Deva hin_Deva mag_Deva mai_Deva mai_Deva hin_Deva kas_Deva bho_Deva hin_Deva awa_Deva mai_Deva hin_Deva kas_Deva awa_Deva hin_Deva mai_Deva